पिछले महीने भारत के तेल मंत्रालय ने तेल कंपनियों से अमेरिकी प्रतिबंध (नवंबर में प्रभावी होगा) से पहले ईरानी तेल का आयात घटाने को कहा था। ईरान, रूस, चीन और कई पश्चिमी यूरोपीय देशों के साथ 2015 के समझौते को समाप्त करने के बाद अमेरिका फिर से ईरान पर प्रतिबंध लगा रहा है। उस समझौते में ईरान इस पर सहमत हुआ था कि पिछले प्रतिबंध हटाए जाने के बदले वह अपनी परमाणु गतिविधियां बंद करेगा। वहीं एशियाई देश के लिए वेनेजुएला से कच्चे तेल की खेपें भी इस साल की पहली छमाही में 21 प्रतिशत घटी हैं, क्योंकि वहां अपर्याप्त निवेश, कुप्रबंधन और अमेरिकी प्रतिबंधों की वजह से उत्पादन प्रभावित हुआ है। भारत के लिए पांच प्रमुख तेल आपूर्तिकर्ताओं में ईरान और वेनेजुएला मुख्य रूप से शामिल हैं। पिछले महीने भारत में ईरानी कच्चे तेल का आयात मई से 16 प्रतिशत तक घट गया है। ट्रंप प्रशासन ने ईरान प्रतिबंध और तेल मुद्दों पर चर्चा के लिए आने वाले महीनों में एक प्रतिनिधिमंडल भारत भेजने की योजना बनाई है। अमेरिकी विदेश विभाग के एक अधिकारी ने कहा, 'हमारा ध्यान ईरानी कच्चा तेल आयात करने वाले देशों के साथ बातचीत कर उन्हें 4 नवंबर तक आयात घटाकर शून्य करने के लिए राजी करने पर है।' यूएस एनर्जी इन्फॉर्मेशन एडमिनिस्ट्रेशन के आंकड़े के अनुसार भारत के लिए जून में 228,000 बैरल प्रति दिन का अमेरिकी निर्यात पिछले साल सितंबर के 98,000 बैरल प्रति दिन के पिछले निर्यात रिकॉर्ड की तुलना में लगभग दोगुना है।